CELEX: 32016R1618
Language: hr
Date: 2016-09-08 00:00:00
Title: Uredba Komisije (EU) 2016/1618 оd 8. rujna 2016. o izmjeni Uredbe (EZ) br. 2003/2003 Europskog parlamenta i Vijeća o gnojivima u svrhu prilagodbe priloga I. i IV. (Tekst značajan za EGP)

9.9.2016   
            
            
               HR
            
            
               Službeni list Europske unije
            
            
               L 242/24
            
         UREDBA KOMISIJE (EU) 2016/1618
   оd 8. rujna 2016.
   o izmjeni Uredbe (EZ) br. 2003/2003 Europskog parlamenta i Vijeća o gnojivima u svrhu prilagodbe priloga I. i IV.
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 2003/2003 Europskog parlamenta i Vijeća od 13. listopada 2003. o gnojivima (1), a posebno njezin članak 31. stavke 1. i 3.te članak 29. stavak 4.,
   budući da:
   
               (1)
            
            
               U skladu s člankom 31. stavkom 2. Uredbe (EZ) br. 2003/2003 podneseni su zahtjevi za uvrštavanje niza gnojiva u Prilog I. te Uredbe.
            
         
               (2)
            
            
               [S,S]-etilendiamindisukcinska kiselina (dalje u tekstu: „[S,S]-EDDS”) organski je kelirajući agens za mikro-hranjive tvari. Željezo kelirano s [S,S]-EDDS upotrebljava se za korekciju nedostatka željeza i liječenje željezne kloroze ukrasnog bilja i dekorativnih travnatih terena. Brzo se razgrađuje zbog čega postoji minimalan rizik od ispiranja s površinskih slojeva tla u podzemne vode te je u potpunosti mineralizirano, pri čemu nije toksično za sisavce ni za vodeni okoliš.
            
         
               (3)
            
            
               Heptaglukonska kiselina (dalje u tekstu: „HGA”) organski je kompleksirajući agens za gnojiva s mikro-hranjivim tvarima. HGA je učinkovita i biorazgradiva, vrlo stabilna u širokom rasponu pH vrijednosti te lako topljiva u vodi. U Španjolskoj je godinama dopuštena te nije bilo prijava štete za okoliš ili ljudsko zdravlje.
            
         
               (4)
            
            
               Proizvođači [S,S]-EDDS-a i HGA-e Komisiji su podnijeli zahtjeve, preko nadležnih tijela u Njemačkoj i Španjolskoj, za uvrštavanje tih tvari na popis odobrenih organskih kelirajućih i kompleksirajućih agensa u Prilogu I. Uredbi (EZ) br. 2003/2003 kako bi [S,S]-EDDS i HGA bili dostupni poljoprivrednicima diljem Unije. [S,S]-EDDS i HGA iz Priloga I. ovoj Uredbi ispunjavaju zahtjeve navedene u članku 14. Uredbe (EZ) br. 2003/2003. Stoga bi ih trebalo dodati na popis odobrenih organskih kelirajućih i kompleksirajućih agensa u Prilogu I. toj Uredbi.
            
         
               (5)
            
            
               Budući da su dostupne analitičke metode za određivanje [S,S]-EDDS-a i HGA-e, te bi metode trebalo navesti u Prilogu IV. Uredbi (EZ) br. 2003/2003 u svrhu olakšavanja kontrola koje države članice vrše u skladu s člankom 29. te Uredbe. Iz podnaslova u kojem se opisuju metode 11. trebalo bi biti vidljivo da je HGA kompleksirajući agens.
            
         
               (6)
            
            
               Reakcijska smjesa N-butiltiofosfornog triamida i N-propiltiofosfornog triamida uvrštena je u Prilog I. Uredbi (EZ) br. 2003/2003 Uredbom Komisije (EU) br. 1257/2014 (2). Nedavno istraživanje pokazalo je da se ne može očekivati osjetno smanjenje emisija amonijaka bilo da se upotrijebi reakcijska smjesa ili obična smjesa tih dviju tvari. Stoga bi taj unos trebalo izmijeniti kako bi omogućio proizvođačima takve smjese da izaberu jedan od navedenih načina proizvodnje.
            
         
               (7)
            
            
               Uredbu (EZ) br. 2003/2003 trebalo bi stoga u skladu s tim izmijeniti,
            
         
               (8)
            
            
               Kako bi se osiguralo da Europski odbor za normizaciju objavi analitičku metodu za [S,S]-EDDS, koja je trenutačno u postupku potvrđivanja, trebalo bi predvidjeti razumno razdoblje prije primjene uvrštavanja [S,S]-EDDS-a u Prilog I. Uredbi (EZ) br. 2003/2003 i nove analitičke metode za tu vrstu gnojiva u Prilog IV.
            
         
               (9)
            
            
               Mjere predviđene ovom Uredbom u skladu su s mišljenjem odbora osnovanog člankom 32. Uredbe (EZ) br. 2003/2003,
            
         DONIJELA JE OVU UREDBU:
   Članak 1.
   Izmjene
   Uredba (EZ) br. 2003/2003 mijenja se kako slijedi:
   
               1.
            
            
               Prilog I. mijenja se u skladu s Prilogom I. ovoj Uredbi.
            
         
               2.
            
            
               Prilog IV. mijenja se u skladu s Prilogom II. ovoj Uredbi.
            
         Članak 2.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.
   Međutim, Prilog I. točka 1. i Prilog II. točka 2. primjenjuju se od 1. srpnja 2017.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. rujna 2016.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 304, 21.11.2003., str. 1.
   
   
      (2)  Uredba Komisije (EU) br. 1257/2014 оd 24. studenoga 2014. o izmjeni Uredbe (EZ) br. 2003/2003 Europskog parlamenta i Vijeća o gnojivima u svrhu prilagodbe priloga I. i IV. (SL L 337, 25.11.2014., str. 53.).
   
      PRILOG I.
      Prilog I. Uredbi (EZ) br. 2003/2003 mijenja se kako slijedi:
      
                  1.
               
               
                  U tablici u odjeljku E.3.1. dodaje se sljedeći unos:
                  
                              „12
                           
                           
                              [S,S]-etilendiamindisukcinska kiselina
                           
                           
                              [S,S]-EDDS
                           
                           
                              C10H16O8N2
                              
                           
                           
                              20846-91-7”
                           
                        
            
                  2.
               
               
                  U tablici u odjeljku E.3.2. dodaje se sljedeći unos:
                  
                              „2
                           
                           
                              Heptaglukonska kiselina
                           
                           
                              HGA
                           
                           
                              C7H14O8
                              
                           
                           
                              23351-51-1”
                           
                        
            
                  3.
               
               
                  U tablici u odjeljku F.2. unos 3 zamjenjuje se sljedećim:
                  
                              „3
                           
                           
                              Smjesa N-butiltiofosfornog triamida (NBPT) i N-propiltiofosfornog triamida (NPPT) (omjer 3:1 (1))
                              Reakcijska smjesa:
                              EC br. 700-457-2
                              Smjesa NBPT/NPPT:
                              
                                           
                                       
                                       
                                          NBPT: ELINCS br. 435-740-7
                                       
                                    
                                           
                                       
                                       
                                          NPPT: CAS br. 916809-14-8
                                       
                                    
                           
                              najmanje: 0,02
                              najviše: 0,3
                           
                           
                               
                           
                           
                               
                           
                        
            
         (1)  Tolerancija na dijelu NPPT-a: 20 %.”
   
   
      PRILOG II.
      Prilog IV. Uredbi (EZ) br. 2003/2003 mijenja se kako slijedi:
      
                  1.
               
               
                  U odjeljku B pod naslovom „Metode 11.” podnaslov „Kelirajući reagensi” zamjenjuje se podnaslovom „Kelirajući i kompleksirajući agensi”.
               
            
                  2.
               
               
                  U odjeljku B dodaje se sljedeća Metoda 11.9.:
                  
                     „Određivanje [S,S]-EDDS-a
                  
                  
                     EN 13368-3 dio 3.: Gnojiva – Određivanje kelirajućih agensa u gnojivima pomoću kromatografije: Određivanje [S,S]-EDDS-a kromatografijom s ionskim parovima
                  
                  Za tu analitičku metodu proveden je prstenasti test.”
               
            
                  3.
               
               
                  U odjeljku B dodaje se sljedeća Metoda 11.10.:
                  
                     „Određivanje HGA-e
                  
                  
                     EN 16847: Gnojiva – Određivanje kompleksirajućih agensa u gnojivima – Identifikacija heptaglukonske kiseline kromatografijom
                  
                  Za tu analitičku metodu proveden je prstenasti test.”